paragraph_text: Blatine-Škrape su jedan od kotareva grada Splita. Omeđen je ulicama Bruna Bušića s istoka, Matice Hrvatske sa sjevera, Poljičkom cestom s juga i Dubrovačkom sa zapada. Ovaj kvart je u potpunosti stambeni, s visokim zgradama na području Blatina i obiteljskim kućama na području Škrapa. Kvart je sagrađen 70-ih godina za potrebe Jugoslavenske narodne armije. U kvartu je nedavno uređeno igralište koje je danas najveća športsko-rekreacijska površina u cijelome gradu.